William Benjamin Lenoir

William Benjamin „Bill“ Lenoir (* 14. März 1939 in Miami, Florida; † 26. August 2010 in Albuquerque, New Mexicohttp://www.newsleader.com/article/20100903/NEWS01/9030322/Retired-astronaut-Lenoir-dies) weer en US-amerikaansch Astronaut.

 Leven 

Lenoir harr 1961 sien Bachelor un 1962 sien Master jeweils in Elektrotechnik vun dat Massachusetts Institute of Technology (MIT) kreegen. 1965 absolveer he en Promotionsstudium to‘n Ph.D. in Elektrotechnik un Informatik an dat MIT. Van 1964 bit 1965 weer Lenoir Utbiller an dat MIT un wurr dor 1965 Assistenzperfesser för Elektrotechnik.

 Astronautentätigkeit 

In‘ August 1967 wurr Lenoir as Weetenschapsastronaut vun de NASA utwählt. Während sien Utbildung absolveer he ok en Floogutbillen up de Laughlin Air Force Base in Texas. Lenoir weer in de Ersatzmannschap för de Missionen Skylab 3 und Skylab 4, wat de tweet un darde Mission to de Skylab-Ruumstation weern.

Van September 1974 bit Juli 1976 hett Lenoir ünner annern an en Projekt vun de NASA för en Kraftwark in‘ Weltruum arbeit.

 STS-5 
Lenoir weer Missionsspezialist bi disse Mission, de an‘ 11. November 1982 mit de Ruumfähr Columbia start is. Disse Mission weer de eerste Floog vun en Space Shuttle, bi de kommerziell Satelliten utsett wurrn.  Kummandant weer Vance DeVoe Brand, Pilot Robert Franklyn Overmyer un as Missionspezialisten werrn Lenoir und Joseph Perceval Allen an Bord. Neben dat Utsetten vun de beid Satelliten geev dat ok noch mehrere Experimente, de se dörführt hebbt. En Butenbordinsatz vun de Astronauten Lenoir un Allen wurr eerst verschaaben (Lenoir harr sück den Maagen an Pepperschooten verdurben) und wurr denn ganz afseggt, wiel dat Probleme mit en Ruumantoog geev. Mission controllers release revised flight plan Nah fiev Daag is Lenoir mit de Columbia up de Edwards Air Force Base in Kalifornien land. Disse Mission bleev denn ok de eenzig Insatz vun Lenoir.

 Nah de NASA 

Lenoir is 1984 ut de NASA utscheeden uni s to de Beraderfirma Booz Allen Hamilton wesselt. Van Juni 1989 bit April 1992 weer he nochmals för dat NASA-Management tätig un wurrn dornah Viezpräsident vun dat Afdeelen Applied Systems bi Booz Allen Hamilton.

 Privates 

William Lenoir weer tweemal verheiraadt un harr dree Kinner. Sien eerst Fru Elizabeth Frost weer van 1979 bit 1984 Börgermeestersche vun El Lago (Harris County, Texas) Sien tweet Fru Terri Waite weer Ingenieurin bi de NASA.http://www.ultimateclearlake.com/2010/09/former-astronaut-dies-bicycle-accident
Lenoir is an sien Koppverletzungen, de he sück nah en Fohrradunfall twee Daag vörher totrucken harr, storven.http://www.collectspace.com/news/news-082910a.html

 Enkeld  Nahwiesen

 Weblenken 

 NASA: Biografie (engelsch)
 spacefacts.de: Körtbiografie

Kategorie:Börger von de USA
Kategorie:Ruumfohrer
Kategorie:Mann
Kategorie:Boren 1939
Kategorie:Storven 2010
Kategorie:NASA